**F E L H Í V Á S**

Vác Város Önkormányzat Képviselő-testülete a városban tartósan végzett kiemelkedő pedagógiai munka elismerésére „Váci Katedra ” kitüntető címet alapított.

A városi kitüntetések alapításáról és adományozásáról szóló 63/2013. (XII.13.) sz. rendelet hatálya kiterjed a város közigazgatási területén működő valamennyi nevelési-oktatási intézményre, azok pedagógiai alapfeladatait ellátókra.

A kitüntetés adományozására javaslatot tehetnek részletes indoklással a nevelési-oktatási intézmény vezetője; iskola-, óvoda, illetve a nevelőtestület közössége és Vác város polgára.

**A javaslatokat 2017. április 15-ig lehet benyújtani Steidl Leventének a Művelődési - Oktatási és Ifjúsági - Sport Bizottság elnökének címezve.**

**Személyesen:** a javaslatok az Intézményfelügyeleti és Humán Osztály vezetőjénél - Mohácsiné Dim Rita - adhatók le a 2600 Vác, Március 15. tér. 11. szám alatt a 40-es irodába.

**E-mail-es formátumban pedig:** szoc-segely2@varoshaza.vac.hu címre küldhetők be.

A kitüntető címet a Pedagógus Nap ünnepségen a polgármester adja át.

**Vác, 2017. március 17.**

 **Fördős Attila s.k.**

 **polgármester**